﻿Преузето са [www.pravno-informacioni-sistem.rs](http://www.pravno-informacioni-sistem.rs/)

**5619**

На основу члана 34. став 7. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16),

Министар пољопривреде, шумарства и водопривреде доноси

**ПРАВИЛНИК**

**о изменама и допуни Правилникa о подстицајима за инвестиције за унапређење и развој руралне јавне инфраструктуре**

Члан 1.

У Правилнику o подстицајима за инвестиције за унапређење и развој руралне јавне инфраструктуре („Службени гласник РС”, бр. 67/21 и 83/21), у члану 3. став 1. тачка 2) тачка на крају замењује се тачком запетом.

После тачке 2) додаје се тачка 3), која гласи:

„3) за складиштење и прераду пољопривредних производа.ˮ

Члан 2.

У члану 6. тачка 3) брише се.

Члан 3.

У члану 10. став 1. тачка 3) брише се.

Члан 4.

У члану 18. став 2. мења се и гласи:

„Највиши укупни износ подстицаја који корисник може да оствари по јавном позиву и по појединој врсти подстицаја јесте:

1) 20.000.000 динара за подстицаје за инвестиције у изградњу и опремање објеката за снабдевање водом и објеката путне инфраструктуре;

2) 60.000.000 динара за подстицаје за инвестиције у изградњу и опремање објеката за складиштење и прераду пољопривредних производа.ˮ

Члан 5.

Прилог – Листа прихватљивих инвестиција и трошкова за унапређење и развој руралне јавне инфраструктуре и Образац – Захтев за остваривање права на подстицаје за инвестиције за унапређење и развој руралне јавне инфраструктуре, који су одштампани уз Правилник o подстицајима за инвестиције за унапређење и развој руралне јавне инфраструктуре („Службени гласник РС”, бр. 67/21 и 83/21) и чине његов саставни део, замењују се Прилогом – Листа прихватљивих инвестиција и трошкова за унапређење и развој руралне јавне инфраструктуре и Обрасцем – Захтев за остваривање права на подстицаје за инвестиције за унапређење и развој руралне јавне инфраструктуре, који су одштампани уз овај правилник и чине његов саставни део.

Члан 6.

Захтеви за остваривање права на подстицаје за инвестиције за унапређење и развој руралне јавне инфраструктуре, поднети до дана ступања на снагу овог правилника, решаваће се у складу са прописом који је био на снази у време њиховог подношења.

Члан 7.

Овај правилник ступа на снагу осмог дана од дана објављивања у „Службеном гласнику Републике Србије”.

Број 110-00-00073/2021-09

У Београду, 15. децембра 2021. године

Министар,

**Бранислав Недимовић,** с.р.

Прилог

ЛИСТА ПРИХВАТЉИВИХ ИНВЕСТИЦИЈА И ТРОШКОВА ЗА УНАПРЕЂЕЊЕ И РАЗВОЈ РУРАЛНЕ ЈАВНЕ ИНФРАСТРУКТУРЕ

|  |
| --- |
| ИНВЕСТИЦИЈЕ У ИЗГРАДЊУ И ОПРЕМАЊЕ ОБЈЕКАТА |
| 1.1. СНАДБЕВАЊЕ ВОДОМ |
| 1.1.1. Изградња система за снабдевање водом, пратећих објеката и инсталација |
| 1.1.2. Опрема за системе за снадбевање водом и пратеће објекте, електро-ормари за прикључак електричне енергије, надзор и управљање, електрични каблови, оптички каблови, ИТ хардвер и софтвер, опрема за мерење, сонде |
| 1.2. ПУТНА ИНФАСТРУКТУРА |
| 1.2.1. Изградња путева који повезују инфраструктуру насељеног места са главним путевима, сеоским обилазницама, сеоским путевима, јавним приступним путевима до фарми, пољопривредним земљиштима и саобраћајним знаковима, пешачком зоном, осветљењем, стајалиштима за јавни превоз укључујући мостове, тротоаре укључујући припремне радове, земљане радове, радове на структури и површини асфалта, радови на обележавању пута |
| 1.3. СКЛАДИШТЕЊЕ И ПРЕРАДА |
| 1.3.1. Изградња објеката за складиштење и прераду пољопривредних производа укључујући објекте/простор за: пријем и складиштење сировина; прање/чишћење; сортирање; сечење; конзервирање; сушење; замрзавање; хлађење (укључујући ULO хладњаче); термичку обраду; анализу готових производа итд; складиштење амбалаже, адитива и готових производа; паковање и отпремање; смештај средстава за чишћење, прање и дезинфекцију; инсталацију вентилације, климатизације, грејања и спречавање загађења ваздуха; противпожарне резервоаре и хидрантску мрежу; пратеће енергетске објекте укључујући изградњу система за снабдевање водом и система за третман водом за даље технолошке процесе (укључујући бунаре), гасом, струјом (укључујући коришћење генератора) и канализациони систем; Изградња управне зграде са пратећим објектима (канцеларије, лабораторије, просторије за дневни боравак радника, просторије за пресвлачење и санитарне просторије, складиште за репроматеријал, средства за чишћење, прање и дезинфекцију); Изградња фиксних ограда, унутрашње путне мреже и паркинг места. |
| 1.3.2. Опрема за сушење, замрзавање, прање, чишћење и сортирање; опрема и уређаји за пријем, истовар, утовар, прераду, сечење, расецање, паковање, обележавање, мерење и привремено складиштење, укључујући линије за пуњење, машине за паковање, машине за обележавање и друга специјализована опрема; Опрема за термичку обраду (стерилизација/ пастеризација/ бланширање); опрема и уређаји за хлађење и замрзавање (укључујући термоизолационе панеле са пратећим елементима и расхладна вратa); Опрема за производни процес са посебним микроклиматским условима; Опрема за вештачку вентилацију, климатизацију, хлађење и грејање, противпожарну заштиту објеката за прераду и складиштење, системи за снабдевање водом, гасом, електричном енергијом и канализациони систем; уређаји за превоз у кругу објекта у складу са захтевима пројекта; опрема и уређаји за третман отпада и отпадних вода (физички, хемијски и биолошки третман), управљање отпадом и спречавање загађења ваздуха; опрема за спречавање загађења ваздуха и обнављање растварача; опрема за прање, дезинфекцију и хигијенско сушење руку у објектима за рад и санитарним просторијама (укључујући тушеве), опрема за просторије за смештај гардеробе, опрема за чишћење, прање и дезинфекцију одеће и обуће; опрема за пријем сировина; лабораторијска опрема, изузев стаклених судова (саставни део пројекта); опрема за детекцију стакла и метала и/или других физичких ризика; опрема за складиштење сировина и готових производа у складу са захтевима пројекта. |
| ПРИХВАТЉИВИ ТРОШКОВИ У ВЕЗИ СА ИЗГРАДЊОМ |
| 2. ГРАЂЕВИНСКИ РАДОВИ |
| 2.1. Припремни радови  2.2. Рушење и демонтажа  2.3. Земљани радови  2.4. Бетонски радови  2.5. Армирано-бетонски радови  2.6. Инсталатерски радови  2.7. Столарски радови  2.8. Зидарски радови  2.9. Изолациони радови  2.10. Кровнопокривачки радови  2.11. Готове конструкције и елементи  2.12. Противпожарни резервоари и хидрантске мреже |
| 3. ИНСТАЛАТЕРСКИ РАДОВИ |
| 3.1. Електро-инсталациони радови  3.2. Водоводни и канализациони радови  3.3. Гасне инсталације  3.4. Инсталације централног грејања  3.5. Инсталације противпожарних резервоара и хидрантске мреже |
| 4. ПЕЈЗАЖНИ РАДОВИ И ПУТЕВИ |
| 4.1. Уређење екстеријера  4.2. Изградња путева  4.3. Потпорни и заштитни зидови  4.4. Асфалтирање |
| 5. ЗАНАТСКИ РАДОВИ |
| 5.1. Лимарски радови  5.2. Столарски радови  5.3. Браварски радови  5.4. Стаклорезачки радови  5.5. Гипсани радови  5.6. Подне и зидне облоге  5.7. Каменорезачки радови  5.8. Керамички радови  5.9. Подополагачки радови  5.10. Молерски и тапетарски радови  5.11. Фасадни радови |



